**RAPORT PRIVIND SITUAŢIA HIDROMETEOROLOGICĂ**

**ŞI A CALITAŢII MEDIULUI**

**în intervalul 25.03.2023 ora 08.00 – 26.03.2023, ora 08.00**

**I. SITUAŢIA HIDROMETEOROLOGICĂ**

**1. Situaţia și prognoza hidrologică pe râurile interioare și Dunăre, din 26.03.2023, ora 08.00**

**RÂURI:**

**Debitele au fost în creştere** ca urmare a precipitațiilor lichide căzute în interval și cedării apei din stratul de zăpadă pe râurile din bazinele superioare ale râurilor: Vişeu, Tur, Someşul Mare, Someşul Mic, Lăpuş, Crişuri, Arieş, Jiu, Olt și pe unii afluenți ai Oltului mijlociu.

Pe celelalte râuri, debitele au fost relativ staționare.

Creşteri de niveluri şi debite s-au mai produs şi pe unele râuri mici din sudul țării ca urmare a precipitațiilor căzute în interval.

Debitele se situează la valori sub mediile multianuale lunare, cu coeficienți moduli cuprinși între 30-80% din normalele lunare, mai mari (în jurul și peste mediile multianuale lunare) pe râurile din bazinele hidrografice: Vișeu, Someșul Mare, Someșul Mic, Crasna, Barcău, Crișul Repede, Mureș (exceptând Târnava Mare), Bega, Bârzava, Caraș, Suceava, Moldova, cursul mijlociu și inferior al Timișului, bazinele superioare ale Jiului, Oltului, Cibinului, Lotrului, Dâmboviței, Ialomiței şi Prahovei, cursul superior și mijlociu al Bistriței (afluent al Siretului) și mai mici (sub 30% din normalele lunare) pe râurile din bazinele hidrografice: Amaradia, Vedea, Tazlău, Bârlad, Jijia şi pe unii afluenți din bazinul mijlociu și inferior al Oltului.

Nivelurile pe râuri la stațiile hidrometrice se situează sub **COTELE DE ATENȚIE**.

**Debitele vor fi în general relativ staționare,** exceptând bazinul superior şi mijlociu al Jiului, cursul mijlociu al Oltului şi cursurile inferioare ale Crişului Repede şi Crişului Negru, unde vor fi în creștere prin propagare.

Pe cursurile superioare ale Crişului Repede şi Crişului Negru, debitele vor fi în uşoară scădere.

Sunt posibile creșteri de niveluri și debite pe unele râuri mici din sudul țării, datorită precipitațiilor, slabe cantitiv, prognozate.

Nivelurile pe râuri la stațiile hidrometrice se vor situa sub **COTELE DE ATENȚIE**.

**DUNARE:**

**Debitul la intrarea în țară (secțiunea Baziaș)** în intervalul 25.03.2023 – 26.03.2023 **a** **fost în scădere, având valoarea de** **6100 m3/s**, sub media multianuală a lunii **martie (6700 m3/s).**

În aval de Porţile de Fier debitele au fost în scădere.

**Debitul la intrarea în țară (secțiunea Baziaș) va fi în scădere (5800 m3/s).**

În aval de Porțile de Fier debitele vor fi în scădere.

**2.** **Situaţia meteorologică în intervalul 25.03.2023, ora 08.00 – 26.03.2023, ora 08.00**

**În ţara,** În vest, nord, centru și în sud-estul extrem, valorile de temperatură au marcat o scădere față de ziua precedentă, însă vremea a fost caldă pentru această dată, chiar deosebit de caldă în sud, în est și local în centru (abateri de până la 12...13 grade în Moldova). Cerul a fost variabil, cu înnorări și ploi ce au avut și caracter de aversă în Maramureș, Crișana, local în Banat și Transilvania, iar seara și noaptea și în sudul Olteniei și pe arii restrânse în rest. Izolat s-au semnala descărcări electrice, iar în zona montană înaltă trecător au fost precipitații mixte. Stratul de zăpadă era prezent la munte și măsura în platformele stațiilor meteorologice până la 185 cm la Bâlea Lac. Vântul a suflat slab și moderat, local și temporar cu unele intensificări, ce au atins rafale în general de 50...60 km/h, iar în zona montană înaltă s-au înregistrat viteze de peste 70...80 km/h. Temperaturile maxime s-au încadrat între 9 grade la Sulina și 24 de grade la Iași, Bacău, Târgu Ocna și Adjud, iar la ora 06 valorile de temperatură se încadrau între 3 grade la Sânnicolau Mare și 13 grade la Buzău.

*Observație: au fost emise 3 atenționări cod galben pentru fenomene meteorologice perriculoase imediate.*

**La Bucureşti,** vremea a fost deosebit de caldă pentru această perioadă (abateri termice de până la 10 grade). Cerul a fost variabil ziua, dar seara și noaptea a prezentat înnorări, iar spre sfârșitul intervalului trecător a ploua slab. Vântul a suflat slab și moderat. Temperatura maximă a fost de 22 de grade la Afumați și de 23 de grade la Filaret și Băneasa, iar la ora 06 se înregistrau 11 grade la Filaret și Băneasa și 12 grade la Afumați.

**3. Prognoza meteorologică în intervalul 26.03.2023, ora 08.00 – 27.03.2023, ora 08.00**

**În ţara,** vremea va fi caldă pentru această perioadă în toate regiunile. Pe parcursul zilei instabilitatea atmosferică va fi temporar accentuată îndeosebi în jumătatea estică a țării, unde vor fi înnorări, averse și descărcări electrice, pe arii extinse în Dobrogea, local în Muntenia și Moldova și pe arii restrânse în celelalte regiuni, cu precădere în zonele montante și submontane. Izolat cantitățile de apă vor depăși 10...15 l/mp și vor fi condiții de grindină. Noaptea cerul se va înnora în mare parte din țară, iar ploile se vor extinde treptat în regiunile vestice. La munte, în general la altitudini de peste 1700 de metri, trecător vor fi și precipitații mixte. Vântul va prezenta intensificări la munte, în general cu viteze de 60...80 km/h, însă în a doua parte a intervalului în zona înaltă a Carpaților Meridionali, rafalele vor depăși 90...100 km/h, iar în restul teritoriului va fi slab și moderat, cu intensificări locale și temporare, pe timpul zilei asociate și ploilor.

Temperaturile maxime vor fi cuprinse între 11 și 22 de grade, iar cele minime se vor situa în general între -2 și 8 grade. În zonele depresionare se va forma brumă, iar la începutul și sfârșitul intervalului izolat vor fi condiții de ceață.

**La Bucureşti,** vremea va fi cu mult mai caldă decât în mod obișnuit pentru ultima decadă a lunii martie, astfel că temperatura maximă va fi de 22...23 de grade (cu 8...9 grade peste media multianuală a datei). Cerul va fi variabil cu înnorări temporare, iar în orele serii și ale nopții, probabilitatea pentru ploi slabe de scurtă durată va fi în creștere. Vântul va sufla în general moderat. Minima termică a nopții va fi de 8...10 grade.

**II. CALITATEA APELOR**

**2.1. Pe fluviul Dunarea**

Nu au fost semnalate evenimente deosebite.

**2.2. Pe râurile interioare**

Nu au fost semnalate evenimente deosebite.

**2.3. Pe Marea Neagra**

Nu au fost semnalate evenimente deosebite.

**III. CALITATEA MEDIULUI**

**3.1. În domeniul aerului**

**Agenţia Naţională pentru Protecţia Mediului** informează că din rezultatele analizelor efectuate în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2(dioxid de sulf), ale pragurilor de alertă și informare pentru O3 (ozon) și ale valorii limită zilnice pentru PM10 (pulberi în suspensie cu diametrul < 10 microni) (50 µg/mc).

**3.2. În domeniul solului şi vegetaţiei**

**ARBDD Tulcea** informeaza telefonic de izbucnirea în data de 24.03.2023, în jurul orei 15.05, în zona Amenajarea Piscicolă Obretinu Mare și în zona comunei Crișan, între lac Iacub și lac Bondar, județul Tulcea. Arde vegetație de stuf și papură Nu sunt obiective economice în zonă. Nu au fost observate mortalităţi la speciile de păsări şi animale sălbatice în zona incendiată.

Se va reveni cu informații.

**3.3. În domeniul supravegherii radioactivităţii mediului**

Menţionăm că, pentru factorii de mediu urmăriţi nu s-au înregistrat depăşiri ale limitelor de avertizare/alarmare în intervalul de timp menţionat şi nu s-au semnalat evenimente deosebite.Parametrii constataţi la staţiile de pe teritoriul României s-au situat în limitele fondului natural.

**3.4. În municipiul Bucureşti**

În ultimele 24 de ore, sistemul de monitorizare a calităţii aerului în Municipiul Bucureşti nu a semnalat depăşiri ale pragurilor de informare şi alertă.

**IV. ALIMENTĂRI CU APĂ**

***Administratia Bazinala de Apă Prut-Bârlad***

* **Judetul Botosani:** Se mentine situatia de restrictii in alimentarea cu apa pentru piscicultura la folosinta: S.C. Pirania S.R.L. Botosani - pepiniera piscicola Havarna, prin reducerea debitelor la sursa r. Baseu - ac. Cal Alb corespunzator treptei a III-a de restrictii. Se mentine Planul de restrictii in alimentarea cu apa - treapta a III-a, pentru A.N.I.F. Filiala Teritoriala Moldova Nord-U.A Botosani-Sistemul de irigatii Movileni-Hăvârna, sursa ac. Cal Alb - r. Baseu.
* **Judetul Iasi:** Se mentine situatia de restrictii in alimentarea cu apa pentru piscicultura, la folosintele:

\* S.C. Noralex S.R.L. Iasi, S.C. Piscicola S.R.L. Iasi si S.C. CC & PES S.R.L. Iasi prin incetarea livrarii apei din sursa r. Miletin - ac.Halceni.

\* SC ACVACOM SRL Iasi prin reducerea debitelor la sursa r. Gurguiata – ac.Plopi corespunzator treptei III de aplicare a restrictiilor.

\* SC MIHPES SRL Iasi prin reducerea debitelor la sursa r. Valea Oii – ac.Sarca corespunzator treptei III de aplicare a restrictiilor.

Se mentine situatia de restrictii in alimentarea cu apa pentru piscicultura prin reducerea debitului la sursa r. Ezareni - ac. Ezareni, corespunzator treptei III, incepand cu data de 01.09.2022, pentru Statiunea de Cercetare Dezvoltare pentru Acvacultura si Ecologie Acvatica Horpaz.

* **Judetul Vaslui:** Se mentin prevederile „Planului de restrictii si folosire a apei in perioade deficitare”, treapta a III-a, astfel: S.C. AQUAVAS S.A. VASLUI – Sucursala Vaslui din acumularea Solesti și A.N.I.F. Filiala Teritoriala de Îmbunătățiri Funciare Vaslui – Amenajare de irigații Mânjești.

DIRECȚIA COMUNICARE